text: CUCADELLUM.ORG: Carles Castellanos, denuncia la política enganyosa de l'esquerra espanyolista contra la independència
  Carles Castellanos, denuncia la política enganyosa de l'esquerra espanyolista contra la independència
  Posted By: Geopolitica.cat 8 gener 2016
  Carles Castellanos, històric dirigent de l'esquerra independentista, carrega amb duresa i claredat contra la maniobra de "l'Aliança d'Esquerres" impulsada per Podemos/Colau des de fora de la CUP i pels sectors afins a Gabriela Serra i Anna Gabriel dins la organització.
  En un article publicat a Llibertat.cat diu "No hi ha pitjor sord que el qui no hi vol sentir ni pitjor cec que el qui no hi vol veure. Aquests dies estic realment en estat de xoc perquè els qui s'han esforçat més per a sabotejar l'acumulació de forces independentista aconseguida al llarg dels darrers anys, i estan treballant per una aliança amb sectors no independentistes per a assolir una suposada "aliança d'esquerres" es presenten ara com grans defensors de la independència …. Com s'entén això?"
  "Ho hem exposat en diferents articles: No hauríem d'oblidar que els diferents sectors de l'esquerra espanyolista (alguns disfressats d'amics de l'independentisme) estan interessats a evitar una ruptura realitzada a partir de la base sociopolítica de l'independentisme (ERC, CDC, CUP) i advoquen per una "aliança d'esquerres" (fora de l'independentisme) que trenqui aquesta base sociopolítica tot allunyant l'opció independentista de la majoria, oferint com a objectiu la perspectiva d'una reforma espanyola que diuen que faria possible un referèndum o que es proposaria de recomençar "un nou procés" indefinit que seria "més esquerrà". El fet és però que l'aliança amb Podemos i derivats, o amb Podemos i ERC (en el cas dubtós que ERC volgués), o amb Podemos i el PSC-PSOE etc. no fan possible ni la modificació del marc estatal ni una acumulació de forces de caire independentista que pugui portar a una ruptura amb l'Estat espanyol.
  El dilema es presenta, donc, com una sola opció possible. O ruptura política independentista amb la possibilitat de canvi social que comportarà. O diferents expressions del reformisme espanyolitzant, sense perspectives de canvi.
  Podeu llegir tot l'article a Llibertat.cat
  http://www.geopolitica.cat/carles-castellanos-denuncia-la-politica-enganyosa-de-lesquerra-espanyolista-contra-la-independencia/